Diari Oficial de la Generalitat Valenciana


Sumari del DOGV 161, del 10-05-1984 (1984/802877)

REIAL DECRET 544/1984, de 8 de febrer, sobre valoració definitiva del serveis traspassats a la Comunitat Valenciana en matèria de pesca en aigües interiors, marisqueig i aquïcultura i Formació Nautico-Pesquera.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/02/08/544/dof/vci/html**

### Dades del document

Número de DOGV
:   161

Data del DOGV
:   10-05-1984

Secció del DOGV
:   DISPOSICIONS GENERALS

Número del document
:   1984/802877


Data del document
:   08-02-1984

Organisme emissor
:   Presidència del Govern

Tipus de document
:   Reial decret

Reial Decret 544/1984, de 8 de febrer, sobre valoració definitiva dels serveis traspassats a la Comunitat Valenciana en matèria de pesca en aigües interiors, marisqueig i aqüicultura i formació nàutico-pesquera.  
Per Reial Decret-Llei 10/1978, de 17 de març, fou aprovat el règim pre-autonòmic per al País Valencià.   
Per Reial Decret 3533/1981, de 29 de desembre, foren transferits al Consell General del País Valencià competències, funcions i serveis de l'Administració de l'Estat en matèria de pesca en aigües interiors, marisqueig i aqüicultura.   
Posteriorment, i per Llei Orgànica 5/1982, d?1 de juliol, s'aprovà l'Estatut d'Autonomia de la Comunitat Valenciana, a l'empar del qual s'aprovà el Reial Decret 4142/1982, de 29 de desembre, sobre consolidació de transferències efectuades a la Comunitat Valenciana en fase pre-autonomica, i el Reial Decret 4107/1982, de 29 de desembre, pel qual es traspassen funcions i serveis de l'Administració de l'Estat en matèria d'ensenyaments professionals nàutico-pesquers en aquesta Comunitat.   
Els Reials Decrets de traspassos en aquesta matèria ja esmentats només contenien una valoració provisional, i cal que aqueixa valoració provisional siga substituïda per una de definitiva.   
Per tot açò, la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana adoptà, en la reunió del dia 27 de juny de 1983, l'acord oportú amb les relacions annexes que s'aprova mitjançant aquest Reial Decret.   
En atenció d'aquests motius, a proposta dels Ministres d'Agricultura, Pesca i Alimentació i d'Administració Territorial i amb la deliberació prèvia del Consell de Ministres, en la reunió del dia 8 de febrer de 1984,   
DECRETE:   
Article 1.r  
S'aprova l'acord de la Comissió Mixta de Transferències, prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats a la Comunitat Valenciana en matèria de pesca en aigües interiors, marisqueig i aqüicultura i ensenyaments professionals nàuticopesquers, pels Reials Decrets 3533/1981, de 29 de desembre, i 4107/1982, de 29 de desembre, i que fem. públic com a annex número I.   
Article 2.n  
Aquest Decret entrarà en vigor el mateix dia de la publicació en el "Boletín Oficial del Estado".   
Donat a Madrid, el 8 de febrer de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió celebrada el dia 27 de juny de 1983, s'hi adoptà acord sobre valoració definitiva del cost efectiu dels serveis traspassats a la Comunitat Autònoma de la Comunitat Valenciana, en matèria de pesca en aigües interiors, marisqueig i aqüicultura, pel Reial Decret 3533/1981, de 29 de desembre i en matèria d'ensenyaments professionals nàuticopesquers pel Reial Decret 4107/1982, de 29 de desembre, en els termes que tot seguit s'expressen:   
A) Normes estatutàries i legals en què s'empara la valoració definitiva.   
Aquest acord s'empara d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el trapàs dels serveis inherents a les competències que, segons l'Estatut, corresponen a la Comunitat Autònoma esmentada, i d'altra, en el Reial Decret 4142/1982, de 29 de desembre, i en el Reial Decret 4015/1982, de 29 de desembre, en què es regula el funcionament de la Comissió Mixta de Transferències prevista en la disposició transitòria quarta esmentada del citat Estatut d'Autonomia, i es determinen normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Valoració definitiva de les càrregues financeres dels serveis traspassats.   
1. El cost efectiu que segons la liquidació del pressupost de despeses per a 1981 correspon als serveis traspassats a la Comunitat s'eleva, amb caràcter definitiu. a 89.316,2 milions de pessetes, segons detall que figura en la relació número 2.1.   
2. El cost efectiu que figura detallat en els quadres de valoració es finançarà en els exercicis futurs de la forma següent:   
Transitòriament, mentre no entre en vigor la corresponent Llei de participació dels tributs de l'Estat, mitjançant la consolidació en la secció 32.ª) dels Pressupostos Generals de l'Estat dels crèdits relatius als distints components del cost efectiu, pels imports que s'indiquen en les relacions 3.1, susceptibles d'actualització pels mecanismes generals previstos en cada Llei pressupostària.   
Les possibles diferències que es produesquen durant el període transitori a què fa referència l'apartat anterior, respecte al finançament dels serveis transferits, seran objecte de regularització al tancament econòmic, mitjançant la presentació dels comptes i estats justificatius corresponents davant d'una Comissió de Liquidació que es constituirà en el Ministeri d'Economia i Hisenda.   
I perquè conste, expedeixen aquesta certificació a Madrid, el 27 de juny de 1983.-Els Secretaris de la Comissió Mixta, Gonzalo Puebla de Diego i la Sra. Maria Blanca Blanquer i Prats.   
Veure imatge


Còpia Permalink ELI